દોસ્તો, માણસના મનની અગાધ ક્ષમતાઓ વિશે આટલું જાણ્યા પછી આપણા ક્લુષિત મનને ધોઈધોઈને રિફાઈન કરી તેમાં નવેસરથી હકારાત્મક વિચારોની સ્થાપના કરવાની જરૂર છે. સુંદર સાથિયો પૂરતાં પહેલાં ઓટલો વાળી-ઝૂડીને સાફ કરવો પડે છે. મનની દુરસ્તી માટે પ્રથમ મન માંહેના નકારાત્મક વિચારોનાં જાળાં સાફ કર્યા પછી જ તેમાં હકારાત્મક વિચારોનું પ્રત્યારોપણ કરી શકાશે. એ પણ ભૂલવા જેવું નથી કે મંદિરમાં મૂર્તિની પ્રાણપ્રતિષ્ઠા કર્યા બાદ તેની નિત્ય પૂજા કરવી પડે છે. મન ભીતરના શુભ સંકલ્પોને સાકાર કરવા માટે પણ તે પ્રમાણે જીવવું જરૂરી છે. (ડૉક્ટરને ત્યાંથી આણેલી દવા શીશીમાં પડી રહે તેનો ફાયદો થઈ શકતો નથી.)